CELEX: 32005D0155
Language: fi
Date: 2005-02-18 00:00:00
Title: 2005/155/EY: Komission päätös, tehty 18 päivänä helmikuuta 2005, Venäjältä peräisin olevien kalastus- ja vesiviljelytuotteiden erityisten tuontiedellytysten vahvistamisesta tehdyn päätöksen 97/102/EY muuttamisesta siltä osin kuin on kyse toimivaltaisen viranomaisen nimeämisestä ja terveystodistuksen mallista (tiedoksiannettu numerolla K(2005) 357) (ETA:n kannalta merkityksellinen teksti)

24.2.2005   
            
            
               FI
            
            
               Euroopan unionin virallinen lehti
            
            
               L 51/23
            
         KOMISSION PÄÄTÖS,
   tehty 18 päivänä helmikuuta 2005,
   Venäjältä peräisin olevien kalastus- ja vesiviljelytuotteiden erityisten tuontiedellytysten vahvistamisesta tehdyn päätöksen 97/102/EY muuttamisesta siltä osin kuin on kyse toimivaltaisen viranomaisen nimeämisestä ja terveystodistuksen mallista
   (tiedoksiannettu numerolla K(2005) 357)
   (ETA:n kannalta merkityksellinen teksti)
   (2005/155/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY (1) ja erityisesti sen 11 artiklan 1 kohdan,
   sekä katsoo seuraavaa:
   
               (1)
            
            
               Komission päätöksessä 97/102/EY (2) todetaan, että Venäjän federaation kansallinen kalastuskomitea on Venäjän toimivaltainen viranomainen, joka tarkastaa ja todistaa, että kalastus- ja vesiviljelytuotteet täyttävät direktiivin 91/493/ETY vaatimukset.
            
         
               (2)
            
            
               Venäjän hallinnon uudelleenjärjestelyn vuoksi toimivaltainen viranomainen on muuttunut, ja sellaisena toimii nykyään Venäjän federaation maatalousministeriö. Tämä uusi viranomainen pystyy tehokkaasti tarkastamaan voimassa olevien sääntöjen soveltamisen.
            
         
               (3)
            
            
               Maatalousministeriö on toimittanut viralliset vakuudet siitä, että terveystarkastuksia ja kalastus- ja vesiviljelytuotteiden valvontaa koskevia direktiivissä 91/493/ETY asetettuja vaatimuksia noudatetaan ja että kyseisessä direktiivissä vahvistettuja hygieniavaatimuksia vastaavat vaatimukset täyttyvät.
            
         
               (4)
            
            
               Päätös 97/102/EY olisi muutettava vastaavasti.
            
         
               (5)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Muutetaan päätös 97/102/EY seuraavasti:
   
               1)
            
            
               Korvataan 1 artikla seuraavasti:
               ”1 artikla
               Venäjän federaation maatalousministeriö, jota avustaa Kalastustuotteiden laadun ja turvallisuuden valtakunnallinen keskus (National Fish Quality), on Venäjän toimivaltainen viranomainen, joka tarkastaa ja todistaa, että kalastus- ja vesiviljelytuotteet ovat direktiivin 91/493/ETY vaatimusten mukaisia.”
            
         
               2)
            
            
               Korvataan liite A tämän päätöksen liitteellä.
            
         2 artikla
   Tätä päätöstä sovelletaan 24 päivästä kesäkuuta 2005.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 18 päivänä helmikuuta 2005.
      
         
            Komission puolesta
         
         Markos KYPRIANOU
         
            Komission jäsen
         
      
   
   
      (1)  EYVL L 268, 24.9.1991, s. 15. Direktiivi sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1).
   
      (2)  EYVL L 35, 5.2.1997, s. 23. Päätös sellaisena kuin se on viimeksi muutettuna päätöksellä 2002/941/EY (EYVL L 325, 30.11.2002, s. 45).
   
      LIITE
      
         
            ”LIITE A
            TERVEYSTODISTUS
            Euroopan yhteisöön vietäville Venäjältä peräisin oleville kalastustuotteille lukuun ottamatta missä tahansa muodossa olevia simpukoita, piikkinahkaisia, vaippaeläimiä ja merikotiloita